Bingka

Bingka adalah wadai nang jadi ciri has Suku Banjar, Kalimantan Selatan. Rasanya liwar manis. Bingka adalah salah sabuting wadai nang dipakai wayah tradisi bahari urang Banjar gasan manyurungakan 41 buting macam wadai gasan acara istimiwa kaya bakawinan atawa salamatan. Saumpama kawa didapati sapanjang tahun, bingka jadi kakatujuan wayah bulan puasa marga dianggap rasuk gasan pabukaan.

 Bahan 
Bingka diulah matan galapung, hintalu, santan, gula wan uyah. Sawagai karancakan, bingka dipanggang lawan citakan babantuk kambang. Ada bamacam-macam parasa bingka kaya bingka tapai, bingka kantang, bingka waluh, bingka pandan wan lain samacamnya. 

 Parian 
Suwalih jadi wadai matan Suku Banjar, bingka tarkanal jua di prupinsi jiran nangkaya Kalimantan Timur wan Kalimantan Tangah, bahkan ka antarbangsa nangkaya Malaysia wan Barunai Darussalam. 

Suwalih ngitu, ada parian bingka lain nang jadi kakatujuan urang Banjar wayah bulan puasa, yaitu "Bingka barandam" nang sabujurnya pina lain cara maulahnya.
kiri|jmpl|150x150px|Bingka tapai

 Bingka tapai 
Bingka tapai adalah sabuting parian rasa matan bingka nang mamakai tapai lakatan nang bakalir hijau. Mamakai tapai lakatan ngini cagaran manambah rasa masam sadikit duwa kalir bingka jadi hijau. Bingka tapai biasanya dimasak mamakai cara disumao atawa dibanam. Lamunnya bingka tapai nang dibanam cagaran maulah kalir bingka jadi habuk mancilang.

 Bingka kentang 
Bingka kentang adalah sabuting parian rasa matan bingka nang mamakai kentang. Salaya kentang, bahan nang dipakai adalah intalu, santan wan galapung gandum. Sama lawan parian Bingka lainnya, tiksturnya linyak wan rasanya manis juwa balamak.

 Bingka Gula Habang 
jmpl|Bingka gula habang
Bingka gula habang adalah modipikasi parian matan bingka nang mamakai gula habang. Camilan ini baisi bahan dasar gula habang wan santan. Biasanya diulah gasan acara arisan atawa acara khusus lainnya. Bingka gula habang diulah dengan cara dipanggang sampai hasilnya bewarna kecoklatan.

 Jujuhutan 

Tumbung:Makanan
Tumbung:Wadai Banjar
Tumbung:Wadai